Gervais Ndirakobuca

Gervais Ndirakobuca (gebore 1970) is 'n Burundese politikus, voormalige polisiebeampte en rebellebevelvoerder wat van 7 September 2022 tot 5 Augustus as die Eerste Minister van Burundi gedien het. Voorheen was hy die Minister van Binnelandse Sake, Openbare Veiligheid en Gemeenskapsontwikkeling. Hy is bekend vir sy gewelddadige onderdrukking van die burgerlike protes in 2015 in Burundi  en was onder Amerikaanse en Europese Unie-sanksies vir menseregteskendings toe president Évariste Ndayishimiye hom minister van veiligheid aangestel het. 

 Biografie 
Gervais Ndirakobuca is in 1970 in Bukinanyana in die Cibitoke-provinsie van Burundi gebore. 

Hy was 'n rebellebevelvoerder tydens die Burundiese Burgeroorlog wat in 2005 geëindig het. Sy bynaam was "Ndakugarika" wat beteken 'Ek sal jou doodmaak' in die Kirundi-taal. Nadat die burgeroorlog geëindig het, het hy by die Nasionale Polisie van Burundi aangesluit en tot die rang van Kommissaris (luitenant-generaal) gestyg. Hy is aangespreek as Generaal.

As polisiekommissaris het hy buitensporige mag ingespan om die 2015 burgerlike betogings te stuit wat gevolg het op die wysiging van die grondwet wat president Pierre Nkurunziza die wetlike reg gegee het om vir 'n derde termyn te verkies. Sanksies is deur die Verenigde State, die Verenigde Koninkryk, Frankryk, Switserland en die Europese Unie teen Ndirakobuca ingestel vir “dade van geweld, dade van onderdrukking en oortredings van internasionale menseregtewetgewing teen betogers … op 26, 27 en 28 April in die Nyakabiga en Musaga-distrikte in Bujumbura".  Minstens 1 700 mense is tydens die betoging dood. Internasionale Strafhof het 'n ondersoek geopen teen staatsamptenare wat by die onderdrukking betrokke was, insluitend Ndirakobuca.

Ten spyte hiervan het Ndayishimiye hom in Junie 2020 in 'n magtige posisie van Minister van Binnelandse Sake aangestel, wat Ndirakobuca die mees internasionaal gesanksioneerde lid van Burundi nasionale regeringskabinet gemaak het.  Hy is gesien as 'n de facto adjunkpremier of 'superminister' met sy oorweldigende portefeulje oor drie sleutelministeries van Binnelandse Sake, Veiligheid en Gemeenskap Ontwikkeling in die Nkurunziza se regering, maar is deur Ndayishimiye in 'n enkele ministerie saamgevoeg en aan Ndirakobuca gegee.

Ndirakobuca het op 7 September 2022 premier van Burundi geword en die sittende premier Alain-Guillaume Bunyoni vervang, nadat Ndayishimiye gewaarsku het dat 'n staatsgreep teen sy regering beplan word. Ndirakobuca is eenparig deur die parlement tot die posisie gestem. 

 Verwysings 

Kategorie:Burundi
Kategorie:Premiers
Kategorie:Geboortes in 1970
Kategorie:Lewende mense